Atterbury Trust Kunstefees in die Kleine: “Kiekies” – Lucas se Liedjies - Atterbury Trust
“Kiekies” – Lucas se Liedjies
7 Mei, 14:00 – 15:30
Lucas se kunsskatkis – bied ’n opwindende palet van verhale, ideale, wysheid en drome. Soos sy tekste is die musiek ook ryk geskakeer en bied vryheid om met stem en snaar te eksperimenteer en die musikale gegewe sinvol te vernuwe. Jannie en Thean werk met agting binne die vrye raamwerk van dié legende se nalatenskap en bied met hul eiesoortige musikaliteit vernuftige vertolkings. Slaggate op ’n eerste afspraak - Deel 1 | SARIE
Slaggate op ’n eerste afspraak – Deel 1	deur Lydia van der Merwe
1) Temper jou verwagtinge Sandra* het, ten spyte daarvan dat sy baie van haar date gehou het, besluit om hom nie weer te sien nie. Want hy het nie ná die tyd saam met haar na haar motor gestap nie.
Dis geen rede om hom af te skryf nie, sê Bonita Grobbelaar van die afspraak-webtuiste Matchvip.co.za en verhoudingsafrigter van Johannesburg.
Jy het nie eens moeite gedoen om meer oor hom uit te vind nie. Hy is dalk op ander maniere baie bedagsaam. En as julle mekaar beter leer ken, kan jy hom mos vertel wat jou behoeftes is.
Dink ’n bietjie, dis belaglik om van iemand wat jy nog skaars ontmoet het, te verwag om op ’n sekere manier op te tree. Jou verwagtinge is gebaseer
op die verlede en hoe jy grootgemaak is. Verbreed jou horison. Jy word dalk aangenaam verras.
Tina* het ná elke afspraak die ontmoeting op papier ontleed.
Alles wat gebeur het, is in die fynste besonderhede geanaliseer. Sy het gesoek na ’n goeie pa vir haar twee spruite. Maar die mans het gevoel hulle is op ’n werkonderhoud. Dalk het jy ook ’n lysie in jou kop waarop jy heelaand dinge aftik. Hy is onvriendelik met die kelnerin. Of te vriendelik. (Kruisie in albei gevalle.) Hy praat positief oor ander vroue. (Regmerkie.) Só bederf jy alle kanse op spontaneïteit en ’n moontlike chemiese wisselwerking tussen julle. Dit bly in die slag met jou meedoënlose rits vrae. Vir ’n eerste afspraak plaas dit darem baie druk op jou. En op hom, sê Bonita.
Beskou die afspraak eerder as ’n lekker ontspanne tyd saam met ’n moontlike vriend. En net dalk wil jy hom graag beter leer ken. En hy vir jou.
3) Spaar jou energie
Jy het ’n afspraak vir jou naels en hare. Vra om vroeër by die werk te loop. En jy is ure voor die tyd al so opgewerk soos ’n kind voor ’n partytjie. (Onthou hoe jou maag as kind uiteindelik so gepyn het dat jy nie na die partytjie toe kon gaan nie?)
Moenie, raai Bonita aan. Bly besig, kuier by vriende. Hoekom jouself op hol jaag oor iemand wat jy nie ken nie? En dan is jy uit- eindelik so senuweeagtig dat jy die afspraak saboteer.